stanford-oval/wikipedia huggingface dataset:
Darzu ist erschienen der Sohn Gottes, רי"ב 40
מילים ומוזיקה

יומו השני של חג המולד הוא גם יום חגו של סטפנוס הקדוש וסדר הקריאה תואם לכך. הוא כולל את הפסוקים ממעשי השליחים המתארים את סטפנוס ואת הוצאתו להורג על ידי הסנהדרין ופסוקים מהבשורה על-פי מתי בהם מוכיח ישו את יושבי ירושלים על הריגת הנביאים. הלברית, שנכתבה על ידי מחבר לא ידוע, אינה עוסקת ישירות בנושא הקריאה, אלא מתייחסת לבואו של ישו לגאול את העולם מהחטא ומהשפעת השטן. החלק הראשון מצטט פסוק מאיגרת יוחנן הראשונה: "וּבַעֲבוּר זֹאת נִגְלָה בֶן־הָאֱלֹהִים לְהָפֵר אֶת־פְּעֻלּוֹת הַשָּׂטָן". החלק השני מתחיל בציטוט מהבשורה על-פי יוחנן: "הַדָּבָר נִהְיָה בָשָׂר וַיִּשְׁכֹּן בְּתוֹכֵנוּ". חלקים 4-6 קושרים בין בריאת העולם ולידתו של ישו באמצעות אזכור הנחש בגן העדן ונחש בריח. הרעיון הנסתר הוא תיקון החטא הקדמון והשפעת השטן מאז, על ידי ישו. החלק השביעי מאזכר בכל זאת פסוק מקריאת הבשורה בהמשילו את ישו לתרנגולת המגוננת בכנפיה על האפרוחים.
שלושה מהחלקים הם כורלים: החלק השלישי לקוח ממזמור של קספר פיגר (Kaspar Füger), כומר ומשורר לותרני מהמאה ה-16, החלק השישי לקוח ממזמור של פאול גרהארדט (Paul Gerhardt), גם הוא כומר ומשורר לותרני מהמאה ה-17, ואילו החלק האחרון לקוח ממזמור של כריסטיאן קיימן (Christian Keymann) מהמאה ה-17. שימוש כה מרובה בכורלים נדיר יחסית לשאר הקנטטות של באך. בדרך כלל הוא משתמש רק בכורל אחד, בחלק האחרון, ולעיתים רחוקות בכורל נוסף. ריבוי זה מופיע בשתי קנטטות נוספות של חג המולד הזה: רי"ב 64 ו-153. קיימת השערה בקרב החוקרים שהשימוש המרובה בכורלים היה מטעמים פרקטיים בעיקר: הכורל היה בדרך כלל בעל מנגינה פשוטה וידועה, ולמידתה לא דרשה מחברי המקהלה זמן רב בתקופה כה עמוסה. המנגינה לכורל בחלק השלישי שימשה מאוחר יותר את באך בשינויי סולם גם לכורל הסיום בקנטטה רי"ב 110 מחג המולד 1725 ולכורל הסיום של החלק השלישי באורטוריה לחג המולד.
הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, שתי קרנות, שני אבובים, שני כינורות, ויולה ובאסו קונטינואו. לקנטטה 8 חלקים:
מקהלה: Darzu ist erschienen der Sohn Gottes (לזאת נגלה בן-האלהים)
רצ'יטטיב לטנור: Das Wort ward Fleisch und wohnet in der Welt (הדבר הפך לבשר ושכן בעולם)
כורל: Die Sünd macht Leid (חטא מביא לצער)
אריה לבס: Höllische Schlange (נחש התופת)
רצ'יטטיב לאלט: Die Schlange, so im Paradies (הנחש, אשר בגן-העדן)
כורל: Schüttle deinen Kopf und sprich (הנע ראשך ואמור)
אריה לטנור: Christenkinder, freuet euch (ילדי כריסטוס, שמחו נא)
כורל: Jesu, nimm dich deiner Glieder (ישוע, השגח על אבריך)
הקלטות

היצירה הוקלטה במלואה 17 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1974), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  על קנטטות חג המולד 1723, עמוד 12, כריסטוף וולף
↑  על קנטטות חג המולד 1723, עמוד 14, כריסטוף וולף
↑  רשימת פרסומי באך באתר IMSLP
↑  שליחים, פרקים 6 ו-7
↑  מתי, כג, 53-59
↑  איגרת יוחנן הראשונה, ג, 8
↑  יוחנן, א, 14
↑  Julian Mincham
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007520943305171  BNE: XX3385989  BnF: cb13909590g (data)  GND: 30000723X  LCCN: n85111692  MusicBrainz work: 1e380596-a222-4eba-845b-a71fba189503  VIAF: 185109656   WorldCat (עם VIAF): 185109656
דוד פרומר

| --- | --- |

דוד פרומר פברואר 1960
 לידה:  9 בדצמבר 1920 פולין
 פטירה:  30 באוקטובר 2000 (בגיל 79)
 מקום קבורה:  בית הקברות נחלת יצחק 
 תאריך עלייה:  1936
 מדינה:  ישראל 
 השתייכות:   ההגנה הצי המלכותי הצי הבריטי  צבא הגנה לישראל
 דרגה:   רב-סרן
 תפקידים בשירות
 ממלא מקום מפקד שייטת 13
 פעולות ומבצעים
 מלחמת העולם השנייה   מלחמת העצמאות
 עיטורים
   עיטור העוז
 
דוד פרומר (9 בדצמבר 1920 – 30 באוקטובר 2000) היה קצין צה"ל ממייסדי החוליה לחבלה ימית ושייטת 13, בעל עיטור העוז.
פרומר נולד בפולין ועלה לארץ ישראל ב-1936. שירת ביחידת הנוטרות ובפו"ם. במלחמת העולם השנייה היה ממתנדבי היישוב לצי המלכותי הבריטי, שירת ביחידת המבצעים המשולבים והשתתף בפעולות קומנדו. לאחר שחרורו הפעיל בית מלאכה בחיפה. התמחה בהכנת אמצעי חבלה והיה מייסדי החוליה לחבלה ימית. שהה עם חבריה באימונים באיטליה וב-1948 סייע לפעולת חבלה של פיצוץ מטוסי תובלה מצריים בשדה תעופה בוונציה. שירת כקצין בשייטת 13 ולאחר מכן הצטרף ליחידה 131 בה עסק בפעולות חבלה, ובתכנון שחרור אסירי פרשת העסק הביש ובמבצע תושייה. הוא שב לשייטת ומונה לקצין אג"ם. ב-9 ביולי 1959 פיקד על כוח מהשייטת שחדר לנמל ביירות, על חלקו בפעולה הוענק לו צל"ש הרמטכ"ל שהומר ב-1973 לעיטור העוז.
תיאור המעשה: בשנת 1959 ביצע רס"ן דוד פרומר משימה מסוכנת וקשה והתמיד בביצועה על אף סכנות תקלות וקשיים. על מעשה זה הוענק לו : עיטור העוז ניסן תשל"ג אפריל 1973,  דוד אלעזר, רב-אלוף, ראש המטה הכללי.
ב-1960 מונה לממלא מקום מפקד השייטת, עד כניסתו לתפקיד של דב שפיר.
נפטר בשנת 2000 ונטמן בבית העלמין נחלת יצחק.
הערות שוליים

↑  אתר חברת קדישא
↑  החוליה הימית - אמצעי החבלה, באתר הפלמ"ח
↑  אמנון יונה, מאיטליה בלהבות, ביטאון חיל האוויר, גיליון 71, עמ' 67-79
÷ Tour

÷ Tour הוא סיבוב ההופעות השלישי של הזמר וכותב השירים הבריטי אד שירן, התומך באלבומו השלישי של שירן ÷. סיבוב ההופעות התחיל באופן רשמי ב-16 במרץ 2017 בטורינו, איטליה. מכירת כרטיסים החלה ב-2 בפברואר 2017.
רקע

בבוקר 26 בינואר 2017, הוכרזו תאריכי ההופעות באירופה דרך חשבונותיו של שירן ברשתות החברתיות. שעות לאחר מכן, דרך אותן רשתות, הוכרזו התאריכים עבור אמריקה הלטינית. הכרטיסים לסיבוב ההופעות נמכרו במהירות, מה שגרם לתאריכים חדשים להתווסף בלונדון, טורינו וסנטיאגו. ב-22 בפברואר 2017 הודיע שירן דרך רשתות חברתיות, כי אן-מארי וראיין מלקולן ייקחו חלק בהופעות החימום בבריטניה ובהופעות אירופאיות נוספות. ב-8 במרץ 2017 הודיע שירן על ההופעות בצפון אמריקה אשר יתקיימו ב-29 ביוני 2017 עד ל-6 באוקטובר 2017. בסיבוב ההופעות שבצפון אמריקה נאמר כי הופעות החימום יהיו על ידי ג'יימס בלאנט, זמר פופולרי בשנות ה-2000 המוקדמות, למעט שני תאריכים באינדיאנפוליס וקליבלנד, שם הפתיחה בוצעה על ידי ג'ושוע רדין.
רשימת השירים

רשימה זו לקוחה מן ההופעה ב-16 במרץ 2017, בטורינו, וייתכן שהשתנתה בהמשך.
"Castle on the Hill"
"Eraser"
"The A Team"
"Don't" / "New Man"
"Dive"
"Bloodstream"
"Happier"
"Galway Girl"
"How Would You Feel (Paean)"
"Human" (קאבר לשיר של ראג-אנ'-בון מאן)
"I'm a Mess"
"Photograph"
"Perfect"
"Nancy Mulligan"
"Thinking Out Loud"
"Sing"
הדרן
"Shape of You"
"You Need Me, I Don't Need You"
"What Do I Know?"
הופעות שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 17 בספטמבר 2017 | סנט לואיס | ארצות הברית | סקוטרייד סנטר | חששות ביטחוניים |
אלישבע סנש

| --- | --- |
אין תמונה חופשית
 לידה:  5 ביוני 1902 Rajec, סלובקיה 
 פטירה:  מאי 1981 (בגיל 78) תל אביב-יפו, ישראל 
 שם לידה:  Singer Erzsébet 
 מדינה:  הונגריה, ישראל 
 
אלישבע (אר'זי) סנש (במקור ארז'בט זינגר, בהונגרית: Szenes Erzsi;‏ ראיץ, 5 ביוני 1902 – תל אביב, 20 באפריל 1981) הייתה משוררת, סופרת, עיתונאית, פרפורמרית ישראלית ממוצא יהודייה-הונגרייה, זוכת פרס נורדאו.
קורות חייה

ארז'בט זינגר נולדה במשפחה יהודית (בהונגריה דאז, סלובקיה של היום) כבתם של המורה מתיאש זינגר ושל ברתה פלדמן. היא גדלה בנאג'מיהאי, בשנות ה-20 של המאה ה-20 היא נודעה כעיתונאית וכמשוררת הן בהונגריה העליונה והן בהונגריה עצמה. היא התחילה ביומן קאשה (Kassai Napló) והפכה לעורכת של "ידיעות פראג ההונגרי" (Prágai Magyar Hírlap) ושל, העיתון ההונגרי" (Magyar Újság) בהונגריה.
עיתונים וכתבי עת רבים פרסמו את כתביה ומאמריה:
ניוגט
עבר ועתיד
אח (Testvér)
מילה יפה (Szép Szó)
פשטי נפלו
ידיעות פשט (Pesti Hírlap)
היא הייתה חברה באקדמיית מסריק.
מ-1939 עד 1942, במהלך התקדמות הפשיזם בצ'כוסלובקיה נכלאה בגטו נאג'מיהאי (אנ'). היא קברה חלק מכתביה מאותה תקופה בחצר הגטו, אלה אבדו, אך חלק מיומנה נשאר. בדצמבר 1942, בתחילת גירוש היהודים בצ'כוסלובקיה, היא ברחה לממלכת הונגריה, שם הצליחה לפרסם את הרומן הקצר שלה (מקיץ עד קיץ, 1943).
היא נעצר ב-21 במרץ 1944, (מייד לאחר כניסת הוורמכט להונגריה במבצע מרגרטה) תחילה נזרקה לכלא ברחוב זריני, לאחר מכן נשלחה למחנה קישטרצ'ה, משם גורשה לאושוויץ בהוראתו האישית של אדולף אייכמן. (בכך הפרה הרייך השלישי גם את החוקים ההונגרים שהיו בתוקף באותה תקופה) לבסוף נשלחה לעבודות כפייה לפאלרסלבן (אנ'), למפעל צבאי. חיילים אמריקאים שחררו אותה בזלצוודל (אנ').
לאחר ששרדה את השואה, עבדה בעיתון סלובקי בברטיסלאבה במשך תקופה קצרה ב-1945 ולאחר מכן עלתה לישראל ב-1949. עד מותה עבדה כעיתונאית באוי קלט, העיתון בשפה ההונגרית שיצאה לאור בתל אביב, וכן הופיעה בערבי שירה כפרפורמרית. היא העידה במשפט אייכמן (25 במאי 1962), וגם במשפט קרומיי-הונשה (פרנקפורט, 1963).
סנש נפטרה ב-1981 ונקברה בהר המנוחות.
קריירה

הקריירה שלה החלה בכרכי שירה, כשהנושא המרכזי בשני הכרכים הראשונים שלה היה "תשוקות האהבה של נערה צעירה". בעיקר כתבה בפסוקי שירה חופשיים הדומים בסגנונם לתהילים. שיריה המאוחרים הם אנטי-פשיסטיים מאוד. היא כתבה את הכרך האוטוביוגרפי הראשון שלה ב-1937 לבקשתו של אישטוואן דאלוש. ספרה "הנפש מתנגדת" שיצא לאור בהונגריה, הוא יצירת מקור היסטורית גם אם הוא חלקי בלבד. ב-1966, בהזמנתו של פרנץ יוהאס, היא ביקרה בהונגריה והייתה אורחת הכבוד ביום הספר. בשנים 1966–1967, העניקה מספר ראיונות, ומספר מאמרים פורסמו על ספרה "הנפש מתנגדת".
עבודותיה

פקעת משי, 1924, קושיצה, שירים (בהונגרית)
מטפחת לבנה, 1928, קושיצה, שירים (בהונגרית)
אני שרה על אהבה ומוות, 1936 (בהונגרית)
מקיץ עד קיץ, רומן, בודפשט, 1943 (בהונגרית)
יש לי מולדת, 1956, זיכרונות, תל אביב (בהונגרית)
הנפש מתנגדת, יומן ושירים, 1966, בודפשט
פקעת המשי, 1969, תל אביב, שירים נבחרים (בעברית)
מטען כבד, 1977, סיפורים נבחרים (בעברית)
פרסים

פרס נורדאו
לקריאה נוספת

לקסיקון ספרותי הונגרי צ'כי/סלובקי, עורך זולטאן פונוד, Madách-Posonium, ברטיסלאבה, 2004, (עמ' 382–383) מסת"ב 80-7089-391-5
דיולה בורבאנדי : לקסיקון הספרותי המערבי ההונגרי, קרדיט, בודפשט, 1992, מסת"ב 963 04 1859 2
שאנדור צ'אנדה : הדור הראשון, הוצאת הספרים והנייר מדאץ', ברטיסלאבה, 1982
ארזי סנש, סופרים הונגרים בני זמננו 1945–1997
הערות שוליים

↑  "Születési bejegyzése a rajeci izraelita hitközség születési akv. 6/1902. folyószáma alatt". נבדק ב-2020-03-19.
1 2  אלישבע סנש באתר GRAVEZ
↑  Csanda Sándor: Első Nemzedék, Pozsony, 1982
↑  Egri Viktor: A lélek ellenáll (Szenes Erzsi naplója) Irodalmi Szemle 1966/7
1 2  Filep Tamás Gusztáv: Szabályosan kiloptak bennünket Magyarországról, Irodalmi Szemle, 2012/8
↑  "Testimony of Erzsi Elisheva" (PDF). נבדק ב-2018-08-22.
↑  "A vonat másodszor is kirobogott…Beszélgetés Szenes Erzsi költőnővel, a Hunsche-Krumey per tanújával". אוי אלט (הונגריה) (15): 3. 1964-08-01.
↑  Magyar Zsidó Lexikon/szerk. Újvári Péter Budapest: Pallas, 1929
↑  Szenes, Erzsi. A lélek ellenáll. Budapest: Szépirodalmi.
↑  b.p.: „A magyar Anna Frank”. Interjú Budapesten Szenes Erzsivel. Új Kelet 1966. VI. 3.2.; F[edor] Á[gnes].: Egy elásott napló sorsa. Szenes Erzsébet beszél „A lélek ellenáll” című könyvéről. Magyar Nemzet, 1966. május 25. 4.
↑  Ágh István: Szenes Erzsi: A lélek ellenáll = Új Írás, 1967. 1. szám, 123.; Mezei András: „A lélek ellenáll”= Élet és irodalom, 1966/38. szeptember 17. 4.; Kardos Pál: Szenes Erzsi, A lélek ellenáll, Napló és versek. Alföld, 1966/10. 81-82.
| --- | --- |
בקרת זהויות :  NLI: 987007268766905171  ISNI: 0000 0001 1052 771X  LCCN: nr95007960  VcBA: 495/129835  VIAF: 34344571   WorldCat (עם VIAF): 34344571
שייח'ה אל-בחר

| --- | --- |
 מקום מגורים:  כווית
 השכלה:  בית הספר לעסקים של הרווארד  אוניברסיטת סטנפורד  אוניברסיטת הרווארד  אוניברסיטת דיוק 
 תפקיד:  מנכ"לית הבנק הלאומי של כווית
 
שייח'ה אל-בחר (בערבית: شيخة البحر) היא מנכ"לית הבנק הלאומי של כווית. היא גם מכהנת במועצת המנהלים של הבנק הלאומי של קטר. אל-בחר היא גם דירקטורית בחברת התקשורת הסלולרית KSC.
אל-בחר דורגה במקום ה-85 ברשימת הנשים הכי חזקות בעולם על ידי מגזין פורבס ב-2012. בנוסף דורגה כאישה הערביה ה-8 הכי חזקה על ידי מגזין ארביין ביזנס.
אל-בחר למדה בבית הספר לעסקים של הרווארד, באוניברסיטת סטנפורד ובאוניברסיטת דיוק.
הערות שוליים

1 2  "Shaikha Al-Bahar". World's Most Powerful Women. Forbes. נבדק ב-24 באוגוסט 2012. {{cite web}}:  (עזרה)
↑  "Shaikha Al-Bahar". Revealed:100 Most Powerful Arab Women 2012. נבדק ב-24 באוגוסט 2012. {{cite web}}:  (עזרה)
↑  Arabian Business article on Al-Bahar
IBM

| --- | --- |


מטה החברה בארמונק, ניו יורק, ארצות הברית
 נתונים כלליים
 סוג:  חברה ציבורית, NYSE IBM
 בורסה:  הבורסה לניירות ערך בניו יורק (IBM) 
 מוטו:  חשוֹב (THINK)
 מייסדים:  Charles Ranlett Flint, תומאס ווטסון 
 תקופת הפעילות:  16 ביוני 1911 – הווה (113 שנים) 
 חברות בנות:  SoftLayer  IBM הולנד  IBM (פורטוגל)  IBM (מצרים)  Red Hat  Object Technology International  IBM צרפת  IBM (גרמניה)  IBM דנמרק  IBM הודו  The Weather Company  IBM Česká republika  Internet Security Systems  Rational Software  חטיבת המחקר של חברת IBM  IBM Canada  IBM Bluemix  יבמ ישראל  לוטוס תוכנה  IBM Norge 
 מיקום המטה:  ארמונק 
 ענפי תעשייה:  תעשיית התוכנה, ייעוץ טכנולוגית מידע, ניהול שירותי מערכות מידע, תעשיית המחשבים, טכנולוגיית מידע 
 מוצרים עיקריים:  חומרת מחשב תוכנות שירותים
 שווי שוק:  241.78 מיליארד דולר (22 בפברואר 2025)
 הכנסות:  60,530,000,000 דולר אמריקאי (נכון ל־2022) 
 רווח תפעולי:  1,156,000,000 דולר אמריקאי (נכון ל־2022) 
 רווח:  1,639,000,000 דולר אמריקאי (נכון ל־2022) 
 יו"ר:  וירג'יניה רומטי 
 מנכ"ל:  ארווינד קרישנה 
 עובדים:  352,600 (נכון ל־2019) 
  
 www.ibm.com
 
בכניסה למטה החברה בארמונק, ניו יורק
לוח הבקרה של מחשב Main-Frame מדגם 65 של מערכת/360
מכונת הכתיבה "כדורית" בעלת מקלדת וראש בעברית
IBM קורפוריישן (ראשי התיבות של "International Business Machines") הוא תאגיד רב-לאומי אמריקאי, שמרכזו במדינת ניו יורק, והוא מהווה את אחד התאגידים הגדולים והוותיקים בעולם המחשוב, ובמשך שנים רבות היה הגדול בתחום זה. מכונה גם "הענק הכחול" (Big Blue) על שום גודלו וצבעו הכחול של הלוגו שלו.
התאגיד עוסק במגוון תחומי חומרה, תוכנה ושירותים: מעבדים, מערכות מחשב שלמות בגדלים שונים, ציוד היקפי, תווכה, תוכנות מסדי נתונים, שרתי יישומים, כלי פיתוח, ייעוץ ועוד.
בשנת 2012 היה IBM המוביל במספר הפטנטים הנרשמים על שמו בארצות הברית, זו השנה ה-20 ברציפות. הוא המעסיק הגדול בעולם של עובדים בתחום טכנולוגיית המידע. בשנת 2018 העסיק IBM כ-350,000 עובדים ברחבי תבל ובהם גם ב"יבמ ישראל".
משנת 2012 ועד אפריל 2020 עמדה בראש החברה וירג'יניה (ג'יני) רומטי. היא הוחלפה על ידי ארווינד קרישנה (אנ').
מוצרי התאגיד > מכונות כתיבה

בשנת 1961 השיק IBM את מכונת הכתיבה החשמלית Selectric ("כדורית") אשר כללה ראש הדפסה כדורי הניתן להחלפה. ראש זה איפשר הדפסת מסמכים בגופנים (פונטים) בשפות שונות, וכן סימנים מתמטיים. מכונות מדגם זה שרתו 75% מהשוק המשרדי האמריקאי של מכונות כתיבה חשמליות. הטיפוגרף הירושלמי הנרי פרידלנדר עיצב את גופני "הדר", "שלום" ו"אביב", אשר שימשו כגופנים העבריים של ה"כדורית" (דגם בעל ראש ומקלדת בעברית).
מוצרי התאגיד > מחשבים מרכזיים

בשנות ה-60 וה-70 כונו יצרני המחשבים בארצות הברית "IBM ושבעת הגמדים". שליטתו של IBM בשוק המחשבים המרכזיים החלה מסדרת מחשבי ה-700/7000, וגברה עם פיתוח סדרת המחשבים מערכת/360 (1964). סדרת ה-360 המשיכה להתפתח לסדרת ה-z/z9 של ימינו, ויחד עם המחשבים מבוססי מערכת ההפעלה MCP (ראשי תיבות של Master Control Program) של יצרן המחשבים בורוז (כיום יוניסיס) הם המחשבים היחידים המבוססים על ארכיטקטורה שהתפתחה מתקופה מוקדמת זו. עם זאת, ואף על פי שמחשבי ה-CMOS מבוססי ארכיטקטורה של 64 ביט מסדרת z/z9 מסוגלים עדיין להריץ את הקוד מבוסס ארכיטקטורת 24 ביט של מחשבי ה-360, אין שום דמיון במבנה הפנימי והחיצוני בינם לבין הסדרות הישנות.
מחיר דגם נוכחי של מחשב מרכזי מתוצרת IBM מתחיל בכ-100,000 דולר (מחשב מדגם A01 מסדרת Z9 BC, מחיר מדווח בשנת 2006 שאינו כולל ציוד היקפי של דיסקים וקלטות ואינו כולל את מחירי התוכנה המגיעים למאות אלפי דולרים). המחירים כוללים בדרך כלל גם תנאי שירות ותחזוקה שאינם דומים למקובל בשוק המחשבים האחרים (בשל מחירם הראשוני הגבוה קיים גם שוק פעיל במיוחד במחשבים מרכזיים משומשים).
מוצרי התאגיד > מערכות הפעלה

מערכות ההפעלה למחשבים המרכזיים מתוצרת IBM מיוצרות אף הן על ידי IBM. פיתוחן של מערכות ההפעלה נעשה במקביל לפיתוח החומרה. במערכת/360 נקראו מערכות ההפעלה העיקריות OS‏ (ראו למשל, OS/360), למחשבים הגדולים בסדרה, ו-DOS (ללא קשר ל-MS-DOS) למחשבים הקטנים בסדרה. את הדור הנוכחי של מחשבי המיינפריים משרתות מערכות ההפעלה z/VM, z/VSE z/OS, z/Linux.
ל-IBM גם סדרה של שרתים מבוססי UNIX, הפועלים באמצעות ניב של IBM הקרוי AIX.
מוצרי התאגיד > IBM-PC

המחשב האישי שייצר IBM בשנת 1981, שכונה IBM PC, פרץ את הדרך להבאת המחשב אל שולחן העבודה בכל משרד, ומאוחר יותר גם אל בתים פרטיים. היו מחשבים אישיים שקדמו לו, אך המחשב של IBM, שהוכרז באופן רשמי ב-12 באוגוסט, הצטיין במודולריות רבה ובכך ש-IBM פרסם את המפרט הפנימי שלו, ואפשר ליצרנים אחרים לייצר "תואמי IBM" ובכך להוזיל אותו מאוד, דבר שדחק אותו לבסוף לשולי השוק. במחשב האישי, כמו במחשבים האחרים, יישם IBM את תפיסת ל- "מחשוב כולל", ושם דגש על איכות החומרים ואמינותם, לעיתים על חשבון החדשנות והביצועים. תפיסה זו הייתה בעוכרי הארגון, כיוון שהתואמים שהיו זולים, היו לעיתים מהירים וחדשניים יותר, וגם מפני שהמחשבים שתוכננו לפעילות ארוכת טווח של 10–20 שנים, התיישנו במהירות, ונזרקו לאשפה כאשר "כוחם היה במותניהם".
ב-2004 החליט לצאת משוק המחשבים האישיים ולמכור את חטיבת המחשבים האישיים ומותג Thinkpad לתאגיד סיני בשם לנובו (Lenovo). ב-1 במאי 2005 הושלם תהליך המכירה בתמורה ל-655 מיליון דולר במזומן ו-600 מיליון דולר במניות לנובו.
מוצרי התאגיד > מעבדים

ב-1991 החלה IBM בפיתוח מעבדי PowerPC (ראשי תיבות של Performance Optimization With Enhanced RISC – Performance Computing) היא מעבדים בעלי סט פקודות מסוג RISC, ביוזמה משותפת יחד עם חברות אפל מוטורולה. במהלך השנים אפל ו-IBM ייצרו מחשבים עם מעבדים מסוג זה, בנוסף שימש המעבד במגוון רחב של מוצרי חומרה אחרים של יצרנים שונים. כולל: קונסולת משחקים, רובר של נאס"א שנחת על המאדים, ומחשבי על מסדרת IBM Blue Gene, שהחזק בהם היה מסוגל לבצע 16 טריליארד פעולות בשנייה, בעזרתם של 8,000 מעבדי PowerPC. חלק מפיתוח המעבד ורכיבים עבורו נעשה בישראל, על ידי חברת "מוטורולה סמיקונדקטור ישראל".
ביוני 2005 הודיעה אפל כי תשתמש במעבדים מתוצרת אינטל במקום IBM. עם זאת המשיכה IBM בפיתוח דורות חדשים של מעבדים והשיקה את המעבד Broadway, שפותח בשיתוף החברות סוני וטושיבה, ושימש בעיקר עבור קונסולות משחקים. כולל הפלייסטיישן 3 וקונסולת Wii של נינטנדו שהושקה ב-2006.
מוצרי התאגיד > מוצרי תוכנה

חטיבת התוכנה (IBM Software Group) היא אחת מהעיקריות בחטיבות IBM. מוצרי החטיבה כוללים, בין השאר:
תוכנה למערכות מידע, ובכללה מאגרי הנתונים IMS, DB/2 ואינפורמיקס, מערכת לניהול תוכן, מערכת בינה עסקית בשם קוגנוס וסביבת הפיתוח WebSphere.
חברת לוטוס תוכנה (Lotus Software), העוסקת בתוכנה לעבודה קבוצתית, ונרכשה על ידי IBM בשנת 1995.
ראשיונל – כלים לפיתוח תוכנה ולניהול מחזור החיים של התוכנה. נרכשה על ידי IBM בתחילת 2003.
טיבולי – תוכנה לניהול מחשוב ארגוני. נרכשה על ידי IBM בשנת 1996.
פרוטוקולי תקשורת דוגמת MQTT ששוחרר בשנת 1999.
מוצרי התאגיד > World Community Grid

בשנת 2004 יזם IBM פרויקט של מחשוב מבוזר קהילתי בשם World Community Grid. במסגרת הפרויקט משתמשים מכל רחבי העולם מפעילי תוכנה המשתמשת בכוח-החישוב של המחשבים האישיים שלהם על-מנת לסייע למחקרים לטובת האנושות (כגון מציאת מרפא למחלות הסרטן, האיידס ומחלות נוספות, מציאת מקורות אנרגיה חלופיים ועוד). התוכנה פועלת כאשר המשתמש אינו משתמש במחשב או ברקע, בזמן השימוש. לפרויקט רשומים למעלה מחצי מיליון משתמשים.
עובדי התאגיד > עמית IBM

עמית IBM ‏ (IBM Fellow) היא הדרגה המקצועית הגבוהה ביותר, שיכול מדען, מהנדס, או מתכנת לקבל בחברת IBM. דרגה זו מוענקת פעם בשנה על ידי מנכ"ל IBM בכנס השנתי המכונה Corporate Technical Recognition Event (CTRE)‎ לקבוצה של ארבעה עד תשעה עובדים. ניתן לראות בתואר זה, דרגת הערכה וכבוד הניתנים לעובד בחברה. הקריטריונים לקבלת הדרגה כוללים כישורים, הישגים ופוטנציאל תרומה לעתיד. הזוכים מקבלים מרווח פעולה ותקציבים נכבדים, כדי שיוכלו לממש את יכולותיהם בשטח ההתמחות שלהם. תוכנית זו החלה בשנת 1962, ומאז ועד 2009 קיבלו 218 איש את הדרגה הזו. נכון לסוף 2009 יש 73 עובדים פעילים בעלי דרגה זו, מתוכם אחד בישראל. אדוארדו (חיים) קאהן, שהיה עמית IBM פעל בישראל בשנים 2007–2009.
עובדי התאגיד > חוקרי התאגיד שזכו בפרס נובל או בפרס טיורינג

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
זוכי פרס נובל
1973: לאו אסאקי.
1986: גרד ביניג, היינריך רוֹרֵר על המצאת מיקרוסקופ מִנהור סורק.
1987: גאורג בדנורץ, אלכסנדר מילר.
1990: הארי מרקוביץ' (כלכלה).
זוכי פרס טיורינג
1977: ג'ון באקוס (ממציא שפת התכנות Fortran).
1979: קנת אייברסון.
1981: אדגר קוד (ממציא מסד הנתונים היחסי).
1987: ג'ון קוק.
1999: פרד ברוקס.
2006: פרנסס אלן האישה הראשונה שזכתה בפרס זה.
יבמ ישראל

ל-IBM סניף בישראל שהוקם בשנת 1949, ומשווק את מוצרי החברה ואת שירותיה. בראשיתו הסניף שכן ברחוב לינקולן בתל אביב. בשנת 1979 עבר הסניף לבית יבמ שברחוב ויצמן בתל אביב. בשנת 1999 נמכר הבניין, והסניף עבר לפארק אזורים בפתח תקווה. משנת 2017 עומד בראש הסניף הישראלי דניאל מלכה. קדמו לו בתפקיד דוד כהן, יהושע מאור, מאיר ניסנסון וריק קפלן.
תרומה ייחודית של יבמ ישראל לתרבות הישראלית הייתה הוצאת כתב העת "מחשבות" – כתב עת להגות ומדע בעריכת צבי ינאי, שיצא לאור משנות ה-60 עד שנות ה-90.
החברה מפעילה מעבדת מחקר השוכנת בקמפוס אוניברסיטת חיפה, וב-2014, היא נחשבה לשנייה בגודלה מתוך שתים-עשרה מעבדות המחקר של IBM בעולם. המרכז נוסד כמרכז מדעי בשנת 1972, מעסיק כ-600 עובדים ובראשו עומדת, נכון ל-2021, ד"ר איה סופר (קדמו לה בתפקיד ד"ר מיכאל רודה, עודד כהן וד"ר יוסף רביב).
בתחילת 2008 נמסר על ידי IBM כי תוקם מעבדה חדשה בישראל בתל אביב ובחיפה, שתעסוק בפעילות פיתוח בתחום אחסון המידע ובטכנולוגיות של תכנון לוגי של מעגלים. מרכז פיתוח נוסף, של חטיבת אבטחת המידע, שוכן משנת 2017 במגדל השחר בגבעתיים.
החל מ-2020 IBM ישראל מתחזקת פודקאסט בשם "הדבר הבא", את הפודקאסט מעביר ד"ר יובל דרור.
הערות שוליים

↑  יבמ מובילה ברישום פטנטים
↑  יוסי הטוני, ארבינד קרישנה – המנכ"ל החדש של יבמ, "אנשים ומחשבים", 2 בפברואר 2020
↑  דפנה מאור, חשדות: השלוחה הניו יורקית של IBM שיתפה פעולה עם המשטר הנאצי במהלך מלחמת העולם השנייה, באתר TheMarker‏, 31 במרץ 2002
↑  סוכנויות הידיעות, בימ"ש בשווייץ ישפוט אם יבמ סייעה לנאצים, באתר הארץ, 27 בינואר 2005
↑  סדרת 360 במוזיאון המחשב
↑  "בני יבמ" פרק 3
↑  Louis V. Gerstner, Who Says Elephants Can't Dance?: Inside IBM's Historic Turnaround
↑  פרטי מכירת תחום המחשבים האישיים, CNet
↑  en:IBM Roadrunner
↑  הודעה לעיתונות של חברת רד האט על רכישתה בידי IBM,‏ 28 באוקטובר 2018
↑  גבי בשן, יבמ נוטשת את מדיניות הבדלנות, חדשות, 15 באוגוסט 1991
גבי בשן, שנינו מאותו הכפר - נחתם הסכם בין יבמ לאפל, חדשות, 3 באוקטובר 1991
↑  מערכת אתר הידען, ‏יבמ מייצרת מחשבי-על עם טכנולוגיה של משחקי מחשב, באתר "הידען", 14 בנובמבר 2003
↑  מחשב-החלל החדש של נאס"א יתבסס על מעבדי קוד פתוח RISC-V - Techtime - חדשות אלקטרוניקה והייטק, באתר Techtime - חדשות אלקטרוניקה והייטק, ‏8 בספטמבר 2022
רובר נאס"א על מאדים משתמש במעבד ממחשבי Mac משנת 1998
מערכת אתר הידען, ‏נאס”א תציל את האינטרנט, באתר "הידען", 24 ביוני 2000
↑  מערכת אתר הידען, ‏IBM מככבת ברשימת 500 מחשבי העל המהירים בעולם, באתר "הידען", 22 ביוני 2004
↑  שבב של מוטורולה סמיקונדקטור יאיץ העבודה באינטרנט, באתר גלובס, 29 ביולי 1997
↑  עפרה שלו, ניצחון לאינטל: אפל תשתמש במעבדים מתוצרתה במקום במעבדי IBM, באתר TheMarker‏, 6 ביוני 2005
↑  רויטרס, IBM, סוני וטושיבה יחשפו "שבב על" חדש שישמש את קונסולת המשחק פלייסטיישן 3, באתר TheMarker‏, 7 בפברואר 2005
↑  מיכל רמתי, נינטנדו חשפה את קונסולת Revolution שאמורה להתחרות בפלייסטיישן 3 וב-Xbox 360, באתר TheMarker‏, 18 במאי 2005
↑  יבמ מקימה בישראל מעבדה חדשה, באתר TheMarker‏, 29 באפריל 2008
↑  הדבר הבא
| --- | --- |
בקרת זהויות :  NLI: 987007263041205171  PLWABN: 9810690464705606  BIBSYS: 90191461  BNE: XX254046  BnF: cb11993066c (data)  CANTIC: a1179799x  CiNii: DA00641093  GND: 1042-X  ISNI: 0000 0004 0400 2468  LCCN: n79142877  LNB: 000187093  MusicBrainz: bd76df85-2fb2-49d1-b4fe-ec7df774c07c  NDL: 00406062  NKC: kn20010710496  NLA: 35713999  NLG: 67040  NLK: KAB201900621  NSK: 000302763  RERO: 02-A003404769  SELIBR: 118155  SNAC: w6330m1p  SUDOC: 028008871  Trove: 1054068  ULAN: 500217526  VIAF: 150702892   WorldCat (עם VIAF): 150702892 
דגם 5150 של מחשב IBM PC
מעבד מדגם Broadway, המותקן בקונסולת המשחקים Wii
בנין יבמ, פתח תקווה
כ"ו בכסלו

כ"ו בכסלו הוא היום העשרים ושישה בחודש השלישי 
בשנה העברית, למניין החודשים מתשרי, והיום העשרים ושישה בחודש התשיעי 
למניין החודשים מניסן.
חגים ומועדים

נר שני של חנוכה
יום האם בחיפה
אירועים היסטוריים

ה'תרמ"ה – עליית הביל"ויים על הקרקע בגדרה, וחנוכת הבתים הראשונים של התימנים מעליית אעלה בתמר בכפר התימנים בשילוח.
ה'תרע"ח – הגנרל אלנבי נכנס לירושלים
ה'תרצ"ז – בעמק בית שאן הוקם תל עמל (היום קיבוץ ניר דוד), ראשון היישובים של "חומה ומגדל"
ה'תש"ט – מבצע חיסול לכיבוש כיס פלוג'ה נכשל
ה'תשט"ז – מבצע "עלי זית" – כוח צה"ל פושט על מוצבים סוריים בחופה המזרחי של הכנרת, בתגובה להתנכלויות סוריות לדייגים בכנרת. 54 סורים נהרגו ו-30 נשבו. 6 הרוגים לכוחות צה"ל.
ה'תשל"ד – נפתחה בז'נבה ועידת שלום בהשתתפות ישראל, מצרים וירדן, ובעקבותיה נחתמו הסכמי הפרדת כוחות בין ישראל למצרים ובין ישראל לסוריה
ה'תשע"א – פריצת השרפה בכרמל, השריפה הגדולה ביותר בתולדות מדינת ישראל
ה'תשע"ט – החל מבצע מגן צפוני בגבול הצפון לחיסול איום המנהרות של החזבאללה
נולדו

ה'תרע"ג – דב גרונר, חבר האצ"ל, מעולי הגרדום (נפטר בה'תש"ז).
ה'תשי"ג – אבי דיכטר, ראש השב"כ ולאחר מכן השר לביטחון פנים.
ה'תשכ"ז – גדעון סער, שר המשפטים וחבר הכנסת מטעם תקווה חדשה.